
EVELYN WEVER-CROES 


INTEGRIDAD NO CONOCE DISTINCION 


DI GENERO 


“Ora bo ta para pa integridad, bo mester actua, maske ta 


hendenan di bo propio partido” 


Prome Minister Evelyn Wever-Croes ultimo dianan ta blanco 
di critica pa motibo di suspension di un empleado Publico na 
Parlamento. Prome Minister ta reacciona y duna aclariacion di 
e situacion aki. 


“Normalmente mi no ta reacciona riba casonan asina. Pero mi 
ta mira cu politiconan oponente ta purba hinca e tema aki den 
un direccion politico. Y p'esey mester duna aclareacion. 


Ami como minister encarga cu entre otro asuntonan di personal 
y cu e organisacion di Parlamento, a wordo acerca pa Griffier di 
Parlamento pa mi firma un carta di suspension di un empleado 
di Parlamento. 


Ta trata di un procedura standard cu Departamento di Recurso 
Humano ta encamina ora cuminsa un investigacion a base di 
un keho cu nan ricibi. Prome cu mi wordo acerca cu un peticion 
asina, ya e departamento a hasi un investigacion caba, pues 
nan ta conclui cu no ta algo sin base. Den casonan asina 
como minister, ami nunca ta nenga, ni maske ta hende cu mi 
conoce bon, manera den e caso aki. 


Awor investigacion ta andando y si no haya nada mas, 
e suspension ta wordo kita y lo tuma un decision si e keho 
entrega lo conduci na un sancion disciplinario of no. Si e no 
conduci na un sancion disciplinario, e persona ta haya un carta 
den cual ta confirma esey y e persona por bolbe na trabou. 


Mi kier remarca cu ta hopi importante pa tur empleado publico 
tin un posicion politicamente neutral den nan trabou. Sea cu 
bo ta na fabor di gobierno of no, na pia di trabou no ta permiti 
pa haci cosnan politico pa ningun partido politico cu ekipo 
di trabou. Mucho menos si e no ta parti di e definicion di bo 
funcion. Esaki ta algo cu tur empleado publico ta suppose di 
sa. 

Ami como minister ta haya mi varios biaha cu casonan asina, y 
cu ami mestertuma e decision fastioso di suspende un persona. 
Pero esey ta parti di mi trabou. Si di berdad nos kier un Aruba 
integro, nos mester stop di cuestiona ora departamentonan 
di gobierno tuma accion pa frena cosnan cu no ta bon den 
gobierno. Si cada biaha mester tene cuenta cu ken conoce 
ken, nunca nos ta libra nos pais di corupcion. Y si e persona 
no a haci nada, e no tin nada di teme, indudablemente e lo sali 
liber di tur acusacion. 


Integridad ta algo cu bo tin of bo no tin. Y si bo tin integridad 
bo mester actua, irespecto si ta hende muhe of si ta hende 
homber. Irespecto si ta bo propio famia of colega di bo propio 
partido. Si bo NO actua, e ora abo mes ta e problema. 


Como Minister ami semper a asumi mi responsabilidad. Mi no 
ta minister pa hunga popular, mi ta minister pa haci lo corecto. 
Y si mi no actua, mi ta aproba actuacion no corecto y mi ta bira 
mescos cu nan”. 

Prome Minister Evelyn Wever-Croes: 
Capitulo 2 di Relato Anual 2021 di Ministerio di Prome Minister 


INTEGRIDAD TA KEDA PRIORIDAD PA 
GABINETE WEVER-CROES III 


“Nos ta kere hopi den prevencion y nos ta kere preveni ta 
miho cu lamenta” 


i BI is AA 
E siman aki, Parlamento ta trata Presupuesto di pais Aruba. Ya 
di siman pasa, Prome Minister Evelyn Wever-Croes a publica 
y entrega na Parlamento e Relato Anual 2021 di su ministerio. 
Den esaki, Prome Minister ta elabora riba cada cartera cu ta 
resorta bou di dje. Den capitulo 2, Prome Minister ta duna 
un relato amplio di e trabounan y logronan haci pa e periodo 
aki den e area di Integridad. Den conferencia di prensa di 
Gobierno di Aruba dialuna mainta, Prome Minister a elabora 
riba e trabounan haci di Integridad. 


Camara di Integridad, “Integriteitskamer”: 

Esaki, Prome Minister a expresa, ta un deseo cu e tin ya pa 
algun aña, pa bin cu un conseho cu ta scrutina decisionnan 
grandi di Gobierno ora cu ta trata destahonan publico pa asina 
por ta sigur cu ora tin un destaho publico kico ta wordo mira, 
kico ta e prijs y kico ta e calidad di e producto cu ta wordo 
destaha. 


Cu un Camara di Integridad ta bay haya un grupo di persona 
cu ta bay mira tambe e proceso di destaho y si reglanan di 
integridad a wordo sigui. Si desde principio te na final a actua 
segun transparencia y no tabata tin corupcion envolvi. Pasobra 
lamentabelmente hopi biaha proyectonan grandi cu ta wordo 
destaha mundialmente, tin problema di corupcion. 


“Lamentabelmente e soño di e Camara di Integridad no por a 
bira un realidad ainda mirando cu cada aña nos mester a corta 


den nos presupuesto y nos mester pone prioridadnan na otro 
departamentonan. Camara di Integridad ta riba presupuesto 
e aña aki atrobe hunto cu Ombudsman y mi ta spera cu esaki 
ta departamentonan cu por bira un reailidad e aña ki”, Prome 
Minsiter e enfatisa. 


Bureau Integriteit Aruba, BIA: 

Bureau Integriteit Aruba a wordo institui na aña 2019. Un 
departamento cu no tawata facil pa logra pa motibo di 
cortamento den presupuesto. Sinembargo, Prome Minister a 
indica, cu el a logra pone fondo di su ministerio un banda pa 
asina logra e departamento aki. A apunta un directora pa e 
departamento aki y tambe a tuma un persona mas den servicio, 
dus tin un total di 2 hende trahando eynan. 


Bureau Integriteit Aruba den 2021 lo mester a cuminsa cu 
campañanan di conscientisacion pero a sinti e necesidad mas 
grandi pa nan bira e meldpunt na unda tur hende por yama pa 
raporta cosnan cu no ta integro. Asina nan a cambia e efasis 
di aña pasa y nan a bay traha riba e procedura pa acepta 
meldingen cu tur procedura in place cu no ta solamente ricibi 
yamada pero percura cu tur melding ta wordo atendi cu ne y 
cu tur hende ta wordo trata igaul. 


Aña pasa, Bureau Integriteit Aruba a ricibi 57 melding cu a 
bini di ciudadanonan y di empleadonan publico cu a yama 
pa raporta incidentenan cu nan ta pensa cu por ta kiebro di 
integridad. BIA ta toets y evalua cada un di e puntonan aki y ta 
mande door sea na e Minister responsabel, na Departamento 
di Recurso Humano of na Ministerio Publico. A base di esaki 
BIA lo sigui desaroya su mes. 

Prome Minister a traspasa e cartera di Integridad pa Minister 
Ursell Arends na september 2021 y esey ta pone cu BIA ta 
resorta bou di Minister Arends Pa Gabinete Wever-Croes Il, y 
nan ta haciendo cosnan hopi grandi y importante. Integridad ta 
keda prioridad pa Gabinete Wever-Croes ll. 


“Nan tarea lo sigui ta e parti di conscientisacion pasobra nos 
ta kere hopi den prevencion y nos ta kere preveni ta miho cu 
lamenta especialmente den e tipo di casonan aki cu bo ta 
mira cu hendenan tin biaha no ta realisa kico ta e problema 
di integridad”, Prome Minister Wever-Croes a duna di conoce. 

Ta haci apelacion na comunidad pa cuida naturalesa y 
respeta orden publico 


MPA NA SITIONAN CU 


NOCI PA ESAKI” 


Durante Conferencia di Prensa di Gobierno, 
Prome Minister di Aruba Evelyn Wever 
- Croes a trata e tema di campamento. 
Despues di dos aña cu comunidad no tabata 
permiti pa campa pa motibo di e cifranan 
di covid, e aña aki si e ta posibel. Prome 
Minister ta haci apelacion na comunidad pa 
cada ciudadano ta responsabel, sigui cuida, 
respeta naturalesa y reglanan di Cuerpo 
Policial. 


Recientementedenmedionandicomunicacion 
a sali publicacion di cuestionamento tocante | 
permiso pa campa. Akinan tabatin discusion 
tocante permisonan cu a wordo nenga na 
diferente sitio entre otro Fisherman's Hut y 
Eagle, pa cual Prome Minister a informa cu 
tabata trata di un mal entendimento riba e ley 
di ROPV cua drenta na vigor aña pasa. E ley di plan di desaroyo 
teritorial ta enfocariba entre otro conserva naturlesa y beachnan. 
Den cuadro di esaki mester menciona cu lugarnan unda hende 
ta campa tradicionalmente ta cay bou di 'bestaande situaties' 
y ta keda intacto. Ademas, campamento no ta algo structural 
y pesey e tradicion di campamento por continua teniendo na 


cuenta reglanan di cuerpo policial y orden 
publico. “Pues na Fisherman's hut caminda 
cu tradicionalmente hende ta campa y na 
Eagle unda cu tin mata y cu hende semper 
por a campa, ta keda posibel pa campa,” 
Premier Wever - Croes a enfatisa. 


Considerando esaki, Prome Minister ta haci 
peticion fuerte na henter comunidad pa 
cuida e beachnan. “Nos a caba di drecha 
e beachnan di Arashi, Boca Catalina y di 
Eagle, pa asina tur hende por gosa di nan. 
© Pesey awor e ta responsabilidad di cada 
N persona cu ta haci uzo di nan pa percura cu 
{| ta cuida nan.” 


Pa conclui, Prome Minister ta enfatsia riba 
e responsabilidad di cada ciudadano pa 
garantisa cu den futuro e proximo generacion tambe por gosa 
di e tradicion bunita aki, cu ta e temporada di campamento. 
“Ban gosa, cuida nos mes pa e cifranan di covid no aumenta, 
tene cuenta pa cuida nos beachnan, mantene e beachnan 
limpi y no haci locual no ta permiti.” 

Prome Minister Evelyn Wever-Croes: 
Integridad: 


SUSPENSION NO TIN NADA DI HABER CU 
GENERO Y PERSECUCION POLITICO SINO 
CU RESPONSABILIDAD 


Prome Minister Evelyn Wever-Croes tabata punto di critica 
pa motibo di suspension di un empleado publico. Durante 
conferencia di prensa di Gobierno di Aruba dialuna mainta, 
Prome Minister a duna un splicacion amplio riba e procedura 
cu ta wordo encamina den un situacion asina. Notabel a 
bira, cu hopi hende no sa con e procedura aki ta bay cu ta 
un procedura standard y transparente. Prome Minister Wever- 
Croes a expresa cu ta importante pa henter Aruba sa kico ta 
pasa ora cu den Gobierno drenta un keho di un posibel kiebro 
di integridad. Sin papia di e caso individual, Prome Minister a 
splica e procedura cu a wordo encamina. 


Suspension no tin nada di haber cu genero y persecusion 
politico: 

“Principalmente pasobra mi a mira cu politiconan ta purba hinca 
esaki den un direccion politico bisando cu esaki ta persecusion 
politico y hasta mi a tuma nota cu un politico femenino a 
insinua cu e suspension tin di haber cu genero, cu ta door di 
ta un hende muhe, el a wordo suspendi y cu ami no ta sostene 
hende muhe”, Prome Minister a remarca. 


Esaki, Prome Minister ta bisa, ta un conclusion absurdo pero 
importante pa aclarea. “Mi ta minister encarga cu asuntonan 
general y Organisacion Gubernamental’. Organisacion di 
Gobierno kiermeen cu Prome Minister ta encarga cu asuntonan 
di personal di Gobierno y pa loke ta trata e instituto specifico 
aki cu ta Parlamento, caminda e persona ta traha. Por lo tanto 
e ta resorta bou di ministerio di Prome Minister. 


Responsabilidad: 

“Ora mi a wordo acerca pa Griffier di Parlamento pa mi firma 
un carta, mi a firme pasobra esey ta mi responsabilidad cu mi 
no ta core p'e. E ta trata di un procedura standard cu Recurso 
Humano ta encamina ora cu cuminsa un investigacion a base 
di un keho cu nan a ricibi”, Prome Minister a expresa. 


Prome Minister a sigui splica cu prome cu e wordo acerca cu 
un situacion asina, cual ta basta frecuente, ya caba a haci 
un investigacion na unda por conclui cu e no ta un keho sin 
base completamente. “Ora ami wordo acerca pa algo asina 
pa mi firma, mi nunca ta nenga ni maske con bon mi conoce 
e persona manera den e caso akinan. Talves cu duele na mi 
curason. Pero mi trabou y responsabilidad ta pa firma e carta”, 
Prome Minister a expresa. 


Investigacion: 

Investigacion ta andando y si no haya nada, e suspencion ta 
wordo kita y lo tuma un decision e ora si e keho tabata funda 
of no. Si e keho tabata funda por sigui un sancion disciplinario 
y si e keho no ta funda e persona por bolbe bek su trabou. 


Empleadonan publico mester tin posicion politico neutral 
na trabou: 

“Mi kier remarca si cu ta hopi importante pa tur empleado 
publico tene na cuenta cu ora cu bo ta eherciendo bo trabou, bo 
mester tin un posicion politico neutral den bo trabou irespecto 
si bo ta di acuerdo cu Gobierno of no pasobra cu ekipo of 
material di Gobierno no ta wordo permiti pa haci trabounan 
pa partidonan politico y esaki ta algo cu tur empleado publico 
mester sa aworaki. Ta varios empleado publico a haya nan 
mes den problema pa motibo di esaki. 


Tarea cu Minister President: 

Claro ora cu mi haya un caso asina, e por ta fastioso berdad pa 
suspende un persona asina pero e ta parti di tarea cu Minister 
President mester haci. Si berdad nos kier un Aruba integro 
manera tur hende ta bisa e ora nos mester stop di cuestiona 
ora instancia y departamentonan tuma pasonan pa frena 
cosnan cu talves no ta integro. Si cada biaha cu algo asina 
sosode nos mester tene cuenta cu ken concoce ken, ken no 
conoce y di cua partido politico bo ta of no, hamas nos ta logra 
un Aruba integro. Si e persona no a haci nada e ora e no tin 
nada di teme y indudablemente e lo sali liber di tur acusacion”, 
Prome Minister a enfatisa. 


Sea bo tin Integridad of bo no tin'e: 

Finalmente, Prome Minister a expresa, “Integridad ta algo cu 
bo tin of bo no tin. Y si bo tin integridad e ora bo mester actua 
irespecto si ta hende muhe of homber, si ta di bo partido of 
no, si ta bo propio famia of no. Si bo ta integro, bo tin cu actua 
pasobra si bo no actua e ora abo ta e problema. 


No ta minister pa hunga popular sino pa haci lo corecto: 
Como Minister, ami semper a asumi mi responsabilidad riba e 
tereno aki. Mi tin 4 aña y piko como minister y no ta prome carta 
di suspension cu mi ta firma y no ta prome cu mi ta firma pa 
un hende cu mi conoce. Mi no ta minister pa mi hunga popular 
sino pa mi haci lo corecto y pa carga mi responsabilidad y 
ohala nos tur por carga nos responsabilidad den esaki y atrobe 
si mi no actua e ora mi ta aproba comportacionnan cu no 
ta aceptabel y mi ta bira mescos cu nan”, Prome Minister a 
termina bisando. 


AÑADI 
INVERSION Y 
OPORTUNIDAD 

MINISTER XIOMARA MADURO 
Finansa y Cultura 


Siman pasa Minister di Cultura Xiomara Maduro a haci un 
bishita na Scol Basico Xander Bogaerts esaki tabata en 
conexion cu celebracion di siman di Himno y Bandera. E dia 
aki e scol a organisa un dia cu diferente weganan popular pa e 
alumnonan tantp paden y como pafo di klas. Minister a haya e 
oportunidad di bishita e klasnan y asina tambe gosa di mira e 
muchanan disfruta di e weganan. Tabata un mainta hopi alegre 
prepara pa e docentenan pa asina e muchanan por a celebra 
e siman di Himno y Bandera hunto na scol. Minister Maduro 
ta gradici staf, personal y alumnonan pa e bunita recepcion y 
aprecio ricibi. 

Minister Maduro di Finansa ta informa: 


FITCH TAMBE TA CONFIRMA PERSPECTIVA 
STABIEL PA ARUBA 


— 


Gobierno a ricibi e grato noticia for di New York cu FITCH- 
rating tambe ta premira un futuro positivo pa economia di 
Aruba y pa e motibo ey a mantene e perspectiva (“outlook”) 
di Aruba na stabiel. E resultado aki ta igual na esun di e 
agencia di credito Standard & Poor's cu recientemente tambe 
a publica nan resultadonan. Aña pasa FITCH a cambia e 
perspectiva di Aruba for di negative pa stabiel. Cu e resultado 
aki ta bira dos aña consecutivo cu ambos ratings agency ta 
confirma cu e economia di Aruba ta surpasando e golpinan 
severo cu COVID a causa na economia mundial. Gobierno ta 
sumamente satisfecho cu e resultado aki. E impacto enorme di 
COVID inicialmente a causa daño na rating di Aruba y a causa 
un downgrading na 2020. Awo a keda confirma cu e golpi aki 
no a kibra e fundeshi riba cual Aruba por traha un era nobo 
di recuperacion. Un outlook stabiel pa dos aña consecutivo 
ta indica cu e recuperacion cu a observa no ta un desaroyo 
incidental. 


E PROME AÑA DI COVID 

Aruba ta entre e paisnan den mundo cu ta grandemente 
dependiente di turismo y hustamente turismo ta e sector cu a 
sufri mas tanto durante e pandemia. Na inicio di e pandemia 
varios instancia internacional a proyecta cu turismo, sector di 
restaurant y hotelnan lo ta entre e sectornan mas afecta. Na 
e momento ey analistanan a premira cu economia di Aruba 
lo sufri grandemente di e seramento di fronteranan y tambe 
otro medidanan contra COVID cu otro paisnan a tuma. Tur 
esakinan ta eventonan internacional cu Aruba no por controla. 
Aruba a cuminsa for di un posicion financiero hopi fragil pa 
motibo di un debe nacional cu a surpasa tur nivel responsabel 
y aceptabel. Pa motibo di esaki e capacidad di Aruba pa yega 
na fondonan riba mercado internacional a wordo severamente 
limita na momento cu e crisis a drenta. Cu esaki na bista, Fitch 
a downgrade Aruba den e di tres siman di e pandemia, y a 


— 


— _ — 


baha e rating dos notch for di BBB- pa BB. Ademas Fitch a 
pone expectativa pa Aruba riba negativo, pues e expectativa 
na e momento ey tabata cu e situacion lo por a sigui empeora. 
Esaki no a sosode. 


REACCION RAPIDO, EFICIENTE Y TRANSPARENTE 

E raport di FITCH ta confirma cu den e prome aña di COVID 
Gobierno di Aruba a reacciona rapido, eficiente y a traha 
den forma pragmatico hunto cu Reino Hulandes pa yega na 
areglonan di cooperacion cu a sostene nos economia. Nos 
economia ta fragil bou hopi presion particularmente pa motibo 
di e nivel halto di debe. FITCH ta adverti cu e nivel di debe 
ta sigui forma un risico grandi pa e credit rating di Aruba. 
Riba esaki nan ta mustra e posibilidad cu e rating lo wordo 
positivamente afecta den caso cu e debe nacional cuminsa 
baha, sea pa motibo di bahamento di gasto of cu asistencia di 
Hulanda den refinanciamento di debe. 


IMPORTANCIA DI E RATING AKI 

Kizas ta bon pa para un rato y puntra “Kico e rating aki nifica 
p'ami”? Prome cu tur cos esaki ta indica na inversionistanan 
cu Aruba ta keda un pais factibel pa inversion apesar di tur reto 
Aruba a confronta. Inversion kiermen fondonan ta drenta nos 
economia. E rating pues ta importante no solamente pa logra 
haya inversionista nobo, pero tambe pa sigura inversionista 
local y di exterior cu ya caba tin placa den nos economia, cu 
nan inversion ta salvaguardia. Gobierno tambe ta beneficia di 
un bon rating, ya cu un bon rating ta yuda controla e tasa di 
interes riba e debe nacional. Nos tin nos dilanti awor e tarea pa 
reconstrui. Pa e motibo aki durante e aña cu a pasa Gobierno 
a atende cu tur inversionista y tur rating agencies na un forma 
pro-activo y transparente pa sigura nan cu Gobierno di Aruba 
ta trahando na un manera serio pa por recobra credibilidad 
financiero y logra stabilidad financiero pa Pais Aruba. 

POR ENTREGA NOMINADONAN PA COPA 


HUBENIL GOBERNADOR FELIPE TROMP 


| | VE 
| E 


qe 


y mp YEN 


Comision Copa Hubenil Gobernador Felipe Tromp ta considera 
pa honra un hoben of instancia hubenil cu a destaca sea riba 
tereno deportivo, social of cultural. 


Manera ta conoci, na 2020 y 2021 no por a reconoce nos 
talentonan hubenil debi na e pandemia. Tampoco no por 
a organisa e evento y pa motibo di e pandemia COVID 19, 
hobennan no por a practica manera custumber y desaroya 
nan talentonan sea riba tereno deportivo, social of cultural. 
Consecuentemente nan no por a destaca riba nan tereno. 
Otronan tabata desafia malesa y naturalesa coriendo e riesgo 
di wordo contagia cu e virus. 


Sinembargo tin hoben y instancianan cu a sigui activo dentro 
di e limitacionnan debi na e presencia di e pandemia. 
Teniendo cuenta cu e situacion menciona e comision a haya cu 
pa e biaha aki haci e periodo pa bin na remarca pa gana e copa 
dos aña enbes di un aña. Cu esaki e comision ta desea di tene 
cuenta cu e situacion dificil cu e habitantenan, specialmente e 
hobennan di Aruba a pasa aden. 


Pa bini na remarca pa gana Copa Hubenil Gobernador Felipe 
Tromp, e hoben por ta di e edad di seis (6) pa bintiun (21) aña 
y mester a destaca sea riba tereno social, cultural of deportivo 
durante e periodo di 1 di april 2020 pa 31 di maart 2022. No 
solamente mester a gana un of mas premio, pero mester por 
proba cu e tabata tin un trayecto exitoso localmente. 


Si tin logronan internacional por agrega esaki. Mescos ta 
conta pa un organisacion hubenil; e miembronan cu a destaca 
mester ta entre e edad di seis pa bintiun aña. E lidernan por ta 
adulto. 

E descripcion por ta acompaña pa potret, recorte di corant 
etc y cu nomber y telefon di persona of instancia cu ta haci e 
nominacion. 


Copa Hubenil Gobernador Felipe B. Tromp ta dedica desde 
1992 na e prome Gobernador di Aruba despues cu nos pais 
a haya su Status Aparte. Gobernador Tromp a sirbi nos pais 
durante e periodo di 1 di januari 1986 te cu 12 di maart 1992. 
El a nace na Aruba dia 15 di october 1917 y a fayece dia 12 di 
augustus 1995. Prome cu el asumi e puesto di Gobernador di 
Aruba, señor Tromp tabata activo riba tereno social y cultural. 
Den añanan 40 pa 50 e tabata activo den politica, pero tambe 
den enseñansa. 


Por entrega nominadonan pa Copa Hubenil Gobernador Felipe 
B. Tromp pa aña 2022 no mas tarda cu 20 di april 2022 via email 
stanleydabianOcultura.aw of nilda koolman 131(0hotmail. 
com of personalmente na Departamento di Cultura Aruba situa 
den J.F. Kennedy Educational Centre na Stadionweg # 37, 
banda di Cas di Cultura cerca señor Stanley Dabian. 

Durante Conferencia di Prensa relaciona cu su biahe di trabao: 


Dialuna mainta durante conferencia di prensa Minister di 
Finansa y Cultura Xiomara Maduro a duna un relato di su biahe 
di trabao na comienso di luna na Hulanda. E mandatario a 
splica cu su biahe a concentra mas a riba e Vierlandenoverleg 
riba Cultura, tabata un reunion fructifero, ta trata di un foro 
caminda ministernan di reino ta topa pa tuma decision. Riba 
agenda tabata tin e trabao cu comisionnan a bin ta haci. 


Tin 4 tereno riba cultura cu ta wordo atendi ta: 

1. Institucion di fondo pa cultura pa por stimula y aporta na 
proyectonan di investigacion y documentacion riba e tema di 
cultura y historia di e parti Caribense den reino. E comision 
aki ta wordo presidi pa pais Aruba. E fondo aki ta uno special 
pa documenta e parti caribense den reino, nos mester mas 
documentacion pa asina dentro di reino, pafor di reino y pa nos 
mes sera conoci mas di nos cultura y historia. 

2. Plan di Educacion di Cultura riba e tereno formal y 
informal, esaki tambe ta wordo lidera for di Aruba. Riba esaki 
recientemente a tuma luga un “kick-off meeting” y Aruba ta 
trahando ariba e historia di nos cultura pa wordo implementa 
den e curiculo di enseñansa. Esaki ta algo cu a wordo pidi pa 
hopi y den e trabao di reino ta wordo concretiza. 

3. Implementa e Convenio pa Salvaguardia Herencia Cultural 
Intangibel, esaki ta wordo lidera pa Sint Maarten. Riba esaki 
por ehempel pa Aruba, Nos Dande ta un herencia cultural 
intangibel. Ta importante pa esaki wordo documenta. Pa Aruba 
nos tin e prome documentacion cla y tin hopi mas pa wordo 

haci riba nos herencianan cultural intangibel. 
4. Prepara e peticion pa por ratifica e Convenio pa Salvaguardia 
Herencia Cultural Sub-Aquatico, cual ta wordo lidera pa 
Hulanda. Den nos awanan teritorial tin herencia cultural cu 
mester wordo conserva den esaki Museo Archeologico tin su 
participacion activo. 


Minister Xiomara Maduro a trece dilanti cu esaki ta e trabaonan 
cu a wordo haci den e Vierlandenoverleg riba Cultura. Na final, 
un acuerdo a wordo firma entre e Ministernan di Cultura di 
Reino, Aruba, Corsou, Sint Maarten y Secretario di Estado 
encarga cu Cultura cu lo sigui traha riba e 4 topiconan aki 
menciona. 

DANGUI ODUBER 


UN TOTAL DI 32 ENFERMERA/O A RICIBI 
NAN CERTIFICADO DI BASIS ACUTE ZORG 
(BAZ) NA HULANDA 


Dialuna 28 di maart Minister di Salubridad Publico Sr. Dangui 
Oduber tabata presente den un reunion virtual. Esaki a sosode 
conhuntamente cu e Staatssecretaris van Volksgezondheid, 
Welzijn en Sport di Hulanda (M. van Ooijen) y demas Ministernan 
di Salubridad Publico di entre otro Corsou (D. Pietersz-Janga) 
y Sint Maarten (D. Pietersz-Janga). Den esaki un total di 32 
enfermera/o di Aruba a ricibi nan Certificado di Basis Acute 
Zorg (BAZ) di cual 14 ta di HOH y 18 ta di ImSan. 


Despues di e vierlanden overleg na aña 2020 a constata 
cu den e islanan di Caribe Hulandes ta existi un escasez 
grandi di enfermera/o nan cu tin e specialidad di BAZ. Esaki 
tabata e caso durante e pandemia, caminda nos capasidad 
di profesional den cuido tabata bou un presion enorme. E 
specialidad aki ta yuda hopi den por ehempel un pandemia 
of cualkier otro situacion caminda un pashent ta yega hospital 
y mester di un cuido agudo of intensivo. Cuidonan cu no por 
warda riba un consulta di un medico general of doktor di cas, 
pesey ta importante pa tin enfermera/o cu tin e specialisacion 
aki presente den HOH y ImSan pa duna e cuido necesario ora 
tin mester. 


E estudio di BAZ ta parti di e programa escolar di “Caribbean 
Health Academy” (CARIBHA) y esaki ta wordo financia pa e 
“Ministerie van Volkgezondheid, welzijn en Sport” (VWS) di 
Hulanda. 


Minister Dangui Oduber a duna di conoce cu e ta hopi satisfecho 
cu Aruba por a brinda su profesionalnan e oportunidad pa haci 
e spesialisacion aki na Hulanda. Nan a haya e oportunidad 
pa mehora nan mes profesionalmente pa por duna un mihor 
cuido. Esaki ta un otro paso den mehoracion di e calidad di e 
cuido pero tambe e seguridad di cada asegurado, cual ta un di 
metanan principal pa e Ministerio di Salubridad Publico. 


Minister Dangui Oduber ta sigura e comunidad cu di e 

maneranan aki lo sigui haci esfuerso pa mehora e calidad di 
cuido na Aruba. E Mandatario a trece dilanti cu lo bay sigui 
inverti den nos profesionalnan paso nan ta e weso di lomba 
di Salubridad Publico. Finalmente e mandatario ta duna un 
pabien na e 32 profesionalnan cu nan bunita logro personal. 

ROCCO TJON 


Ministerio di Husticia y Asuntonan Social: 


BRANDWEER ARUBA TA SIGUI CURSO PA 
CERTIFICA COMO INSTRUCTORNAN LOCAL 


Durante un siman di cursonan intensivo, Brandweer Aruba a w T — U JI 


cuminsa cu e proceso pa prepara seis miembro di Cuerpo di 
Bombero pa bira instructornan local di Brandweer. E curso aki 
ta wordo duna door di “Veiligheidsinstituut Nederland” y lo dura 
alrededor di un luna mas. Recientemente, e seis “bevelvoeders” 
di Brandweer Aruba a bula pa Curacao, caminda nan lo sigui 
ricibi e trainingnan necesario, pa por termina e curso. E curso 
aki ta wordo atendi hunto cu Cuerpo di Bombero di Curacao. 


Ta importante pa remarca, cu esaki ta e prome biaha cu Aruba 
ta logra certifica instructornan local. Incluyendo e dos prome 
miembronan di Cuerpo di Bombero cu a logra caba e curso caba, 
Aruba lo tin ocho persona certifica como instructor, pa asina 
por prepara e siguiente grupo di hobennan cu lo bira bombero. 
E dos personanan cu a logra termina e curso recientemente, 
a bay Curacao tambe pa asina haya “bjischoling” y asina ta 
actualisa riba e cursonan di instructor. 


E parti di certificacion di nos localnan ta importante, pa asina 
por brinda un nivel mas halto di training y asina eleva e nivel 
di servicio y siguridad brinda door di nos Cuerpo di Bombero. 
Ministerio di Husticia y Asuntonan Social ta aplaudi e iniciativa 
di Brandweer Aruba pa percura pa sigui eleva e nivel di nos 
Cuerpo di Bombero. 

ENDY CROES 


MINISTER ENDY CROES A REUNI CU 
SINDICATO DI MAESTRO DI ARUBA (SIMAR) 


Hunto cu sra Josphine Albertus a trata diferente punto di 
interes pa mehora Enseñansa 


Diahuebs ultimo Mandatario di Enseñansa a reuni cu 
representantenan di Sindicato di Maestro (SIMAR). Durante e 
reunion a trata cuatro punto di agenda manera entre otro; cuido 
na scol, e siguridad na scol, cuido pe docentenan cu ta haya 
‘burnout’ y cu mester haya ayudo pa atende cu esaki. Minister 
Endy Croes a scucha cu hopi atencion e preocupacionnan 
treci pa dilanti alabes a informa SIMAR cu ta trahando riba un 
plan pa trece solucion structural pa e puntonan en cuestion. 


Sra.Josephine Albertus a trece dilanti diferente punto individual 
cu mester di atencion manera e empleadonan publico cu nan 
papelnan ta tranca y pa busca un solucion. Un bon reunion 
SIMAR a duna di su banda cu nan ta dispuesto pa aporta mas 
tanto posibel cu ideanan tambe pa concretisa logronan den 
enseñansa pa Aruba. Minister Endy Croes cu su portanan 
semper habri pa enseñansa y regularmente ta keda den 
contacto estrecho cu SIMAR pa hunto percura pa enseñansa 
den su totalidad . 


Dialuna 28 Maart 2022 

MINISTER ENDY CROES A REUNI CU NICOLE 
HOEVERTSZ RIBA E TEMA DI WEGANAN 
DI REINO 


Recientemente e Mandatario di Deporte a ricibi bishita di 
vice presidente di Comite Olimpico Internacional y Secretaria 
General di Comite Olimpico Arubano sra. Nicole Hoevertsz. 
Un bon reuinion unda a elabora riba deporte den su totalidad 
y e vision di Minister Endy Croes pa cu deporte pe proximo 
cuatro añanan. Durante e reunion a papia tambe di e tema 
di weganan di Reino y con Comite Olimpico riba e plataforma 
internacional por significa algo como tambe por duna sosten of 
apoyo pa cu proyectonan di infrastructura manera entre otro; 
e ‘atletiekbaan’ cu ta bay tin mester pronto di un renobacion. 


E tabata un encuentro fructifero unda a intercambia idea, alabes 
a dialoga riba fondonan disponibel pa cu deporte en general. 
Den luna di maart e Mandatario di Deporte tabata na Hulanda 
unda e la reuni cu e 'beleidsmedewerker' di Volksgezondheid, 
Welzijn en Sport (VWS) un bon reunion no a toca e tema di 
weganan di Reino pero nan tabata wak mas e direccion di 
‘Olympic moves’ cu ta competencianan escolar. Finalisando e 
Mandatario a expresa cu awor lo bay traha riba esakinan y lo 


mantene contacto estrecho cu Comite Olympico Arubano den 
e proceso. 


A DUNA PRESENTACION Y INFORMACION 
NA COMISION FIHO DI ENSEÑANSA DI 
PARLAMENTO 


Tocante e ultimo desaroyo di e problematica di werksters di 
SKOA 


Diamars atardi Minister Endy Croes tabata den Parlamento di 
Aruba pa un reunion yama pa Parlamentario Shailiny Tromp — 
Lee kende ta presidi comision fiho di Enseñansa. E Mandatario 
a expresa cu e tabata un encuentro ameno unda a duna hopi 
informacion di tur e negociacionnan cu a tuma luga desde cu e 
a tuma e cartera di Enseñansa na september 2021 te cu awe. 
Register Accountant Anthony Croes di Plus Accountants ta e 
persona cu ta presidi e comision werksters di SKOA pa duna 
conseho y busca un solucion pa e problematica aki. 


RA. Croes a presenta na Parlamento e 'bevinding rapport' cu 
ta riba mesa. Mester agrega cu tur fraccion tabata presente y 
nan tabatin hopi pregunta unda cu tanto Register Accountant 
Anthony Croes como e Mandatario di Enseñansa a duna tur 
informacion y splicacion. Pa finalisa e Minister Endy Croes 


a expresa cu e tabata un bon reunion caminda a mantene 
Parlamento informa di e ultimo desaroyonan cu e unico 
meta ta pa trece un solucion structural di awo pa dilanti pa e 
problemantica di werksters. 

MINISTER ENDY CROES A REUNI CU 
DOCENTE DI MUSICA DI KONINKLIJK 
CONSERVATORIUM NA DEN HAAG 


Pa crea posibilidadnan y promove e estudio di musica 
bou di nos hobennan 


CA 


Diahuebs mainta den un esfera ameno Minister Endy Croes 
a reuni cu sra. Susan Overmeer, Coordinador di Docente di 
Musica na Koninklijk Conservatorium na Den Haag y Shannon 
Bueno kende ta den su segundo aña di estudio di docente di 
musica na dicho scol. Nan a biaha pa Aruba pa asina promove 
e estudio cerca nos hobennan. Presente ne reunion tabata 
sr. Carlos Bislip di Scol di Musica, Coordinador di Leerorkest 
Aruba, sra. Juliette van Romondt y Jaderick Croes. Koninklijk 
Conservatorium ta un instituto educativo na Hulanda cu ta 
brinda diferente estudio manera docente di musica y baile riba 
nivel di HBO. Ora cu e studiante finalisa e estudio, e ta ricibi 
diploma riba nivel di 'eerste graads’ unda e por duna les for di 
scol basico, secundario te hasta VWO. 


Durante e reunion a elabora riba diferente topiconan manera 
entre otro; e importancia di tin bon docentenan di musica na 
Aruba, cu por traha na varios organisacionnan na Aruba, como 
tambe na Scol di Musica y Leerorkest. Tambe a bin pa dilanti e 
necesidad di tin docente di musica na Aruba. A dialoga riba e 
posibilidadnan pa crea oportunidad y stimula nos studiantenan 
pa drenta conservatorium unda cu ta exigi cu e studiante mester 
tin e talento pero alabes ta domina e teoria. E Mandatario a 
expresa cu nos mester crea un brug unda cu nos musiconan 


Ad 
local ta prepara nos studiantenan riba e parti di teoria pa nan 
por wordo acepta ne scol y asina por tin un carera den futuro. E 
ta un trabou di ekipo entre scolnan, musiconan, Cas di Cultura 
y Leerorkest pa stimula nos hobennan. 'E tabata un bon 
reunion unda diferente ideanan a bin pa dilanti’, e Mandatario 
a finalisa. 

Minister Endy Croes: 
TRABOUNAN A INICIA PA CU E MANEHO 


ENSEÑANSA 


DI IDIOMA PE FUTURO DI 


NA ARUBA 


Dia 16 di maart a tuma luga reunion pa duna inicio na 'Maneho 
di Idioma' den Enseñansa na Aruba. Presente ne ocasion 
special aki tabata Minister di Finansa y Cultura Xiomara 
Maduro, Departamento di Enseñansa, Inspectie Onderwijs, 
Departamento di Cultura, UNESCO, Directivanan di scol, 
Biblioteca Nacional Aruba y expertonan di e materia. Na unda a 
duna inicio oficial na dos proyecto hopi importante y innovativo 
pa cu enseñansa: 

lla E maneho di idioma den enseñansa ‘Taalbeleid’ 

2. Educacion di cultura 

Ambos a wordo trata den e Vierlandenoverleg' cu a tuma luga 
recientemente na Hulanda. 


Minister Endy Croes a bisa cu den e Tussenrapport Doorlichting 
van het Arubaanse Onderwijsbestel' a pone hopi atencion riba 
e tema di ‘taalbeleid’ y como recomendacion number dos a 
mustra unda tin e necesidad actual; pa un escogencia cla y 
consecuente pa cu nos maneho di idioma. No obstante cu 
Gobierno den pasado ta mustra di a scoge pa un maneho 
multilengual (SAM) cu e idioma materno (papiamento) como 
e 'instructietaal', no tin un liña cla den e sistema di enseñansa 
den su totalidad. Recomendacion ta pa haci un escogencia 
cla riba esaki cu lo bay beneficia Aruba su studiantenan den 
futuro. Escogencianan cu nos bay haci awe no lo duna un 
resultado mañan, pero ta bira e inicio di un trayecto pa nos 
studiantenan por ta exitoso den añanan nos dilanti. Pues nos 
ta construyendo e fundeshi pa nos yiunan di mañan. 


Minister Endy Croes ta reconoce tur e esfuersonan anterior di 
nos profesionalnan basa riba diferente rapportnan riba e tema 
aki manera: 

Habri Porta pa nos drenta (2002) 

Diversificacion di idioma di instruccion den enseñansa primario 
(februari 2016) 

Taalbeleid voor een nieuw traject in het avo (october 2019) 
Examens in het Nederlands voor avo leerlingen (juli 2019) 
Kwalificatiedocumenten EPB en EPI 

Kerndoelendocument Arubaans Primair Onderwijs 
Implementatieplan Invoering Kerndoelen Primair Onderwijs. 


Maneho di Enseñansa den Transicion cu e Mandatario a 
presenta den luna di januari di e aña aki ta enfoca riba: PEN 
2030, SDG 4 y ‘Doorlichting Rapport’. Buscando solucionnan 
concreto, buscando solucionnan hunto cu tur nos expertonan 
pa carga esaki pa pone un direccion concreto pa cu maneho di 
idioma pa e futuro di enseñansa na Aruba 


E Comision Nacional a keda instala pa asina cuminsa cu e 
trabounan necesario. Departamento di Enseñansa ta trek e 
proyecto aki unda lo bay reuni cu tur 'stakeholders' y december 
di e aña aki lo presenta un rapport kico te escogencia di idioma 
oficial pa cu e futuro di enseñansa di nos pais. 

Y 


NO KEDA WARDA PA OPORTUNIDADNAN YEGA NA BO. 


LANTA Y CREA E CAMINDA DI OPORTUNIDAD BO DILANTI Y 


LAGA ATRAS EFECTONAN POSITIVO PA OTRO SIGUI BO TRAS. 


Feliz Sınan! 


